මරණයට පත් නියතපාල පැවසුයේයැයි සේකර මුදලාලි පවසන පරිදි පිහි ඇණුම සිදුව තිබෙන්නේ සේකර මුදලාලිගේ කඩේ සිට මීටර් තුන්සීයක් පමණ දුරින් පිහිටි නාන පොකුණ අසලදීය. පිහියක් පපුවේ ඇනුණු අයකුට මීටර් තුන්සීයක් පමණ දුරක් දුවන්නට හැකි ද? එසේ දුව ගොස් ප්‍රකාශයක් කරන්නට තරම් හැකියාවක් තිබේ ද? අධිකරණය මගින් මේ සම්බන්ධයෙන් පරීක්ෂණයක් සිදුකර වාර්තා කරන්නැයි අධිකරණ වෛද්‍ය විශේෂඥ සරත්චන්ද්‍ර කොඩිකාර මහතාට නියම කෙරිණ. ඒ සඳහා ඉතා සියුම් පරීක්ෂණ රැසක් කරන්නට අධිකරණ වෛද්‍යවරයාට සිදුවිය. හෘදය වස්තුව කුහර හතරකින් සමන්විත වේ. එනම් දකුණු කර්ණිකාව හා දකුණු කෝෂිකාව, වම් කර්ණිකාව හා වම් කෝෂිකාව ලෙසිනි. රුධිර සංසරණ ක්‍රියවලිය සිදුවන්නේ ශිරා හා ධමනි ඔස්සේය. භාවිත කර අපවිත්‍ර වූ රුධිරය ලෙස සාමාන්‍යයෙන් හඳුන්වන රුධිරය විද්‍යාත්මකව හඳුන්වන්නේ නම්, සෛල මගින් ඔක්සිජන් හා පෝෂණය උරාගෙන පිටකරනු ලබන ඔක්සිජන රහිත හා බහිස්‍රාවීය ද්‍රව්‍ය සහිත රුධිරය ගමන් කරන්නේ ශිරා මගිනි. සෛල වලට ඔක්සිජන් ලබාදීමට ඔක්සිජන් හා පෝෂණය සහිත හෙවත් ඔක්සජනීකෘත රුධිරය ගෙන යනු ලබන්නේ ධමනි මගිනි. සිරුරේ සියලුම අවයවවල පවතින ඔක්සිජන් රහිත හෙවත් ඔක්සජනීහරිත රුධිරය ගමන් කරන්නේ ශිරා මගිනි. සෑමවිටම හෘදය වස්තුවේ සිට පිටතට රුධිරය ගෙනයන්නේ ධමනි මගින් වන අතර හෘදය වස්තුවට රුධිරය පොම්ප කරන්නේ ශිරා මගිනි.
හර්දය වස්තුව කුහර කියකින් සමන්විත වේද ?
හතරකින්